procesaur/Wiki.mk huggingface dataset:
Маја Гроздановска-Панчева

Маја Гроздановска Панчева (родена на ) - македонска поп пејачка.
Таа е мажена со македонскиот фудбалер Дарко Панчев и имаат две ќерки.
1 Дискографија
1.1 Спотови
Спот, Година, Режисер
''Сонам'', 2001, -
''Не си мој'', -
''Заборави на се'', -
''Мачка со девет животи'', -
''Вечна патека'', -
''Барбика''''Само ти'', Дејан Миличевиќ
''Нова планета'', 2006, Михајло Павлов
''Сеедно не ми е'', 2006, Томато продукција
''Слушни го срцето'', 2007, -
''Во името на љубовта'', 2007, Дејан Миличевиќ
''Остави ме да горам'', 2011, Принц
''Ноќи без крај'', 2015, Фабрика
2 Наводи
*
Серотонин (роман)

''Серотонин'' (|Sérotonine) – роман од францускиот писател Мишел Уелбек издаден на француски јазик во јануари 2019 година. На македонски јазик во издание на издавачката куќа Три е објавен на 1 март 2019 година
1 Заплет
Депресивен земјоделски инженер, Флоран-Клод Лабруст, живее во апартман во бруталистички париски блок, но оди во Нормандија да помогне во промоцијата на француското сирење. Тој ја разбира судбината на локалните фармери, но е немоќен да им помогне да ти задржат нивните традиционални методи:''Накратко, она што се случува со француското земјоделство е голем план за излишност, но план кој е таен и невидлив, каде луѓето исчезнуваат еден по еден на нивните земјишни парцели, без да бидат забележани.''
Откако Лабруст раскинува со неговата девојка, млада Јапонка, ја напушта работата и бега во хотел. Доктор му препишува антидепресив, па оттука доаѓа и серотинин како наслов на романот. Иако ова го намалува либидото, Лабруст се враќа во Нормандија во потрага по поранешни љубовници. Таму тој исто така посетува еден стар средношколски пријател кој е разведен и аристократски земјопоседник со самоубиствени намери.
Во врвот на романот, фармерите со ловечки пушки го блокираат автопатот. Во судирот со полицијата загинуваат единаесетмина, вклучувајќи и еден од главните ликови.
2 Тема
Романот ги опишува француските фармери кои се борат да преживеат наспроти глобализацијата, агроиндустријата и политиката на Европската Унија. Предвидува многу работи од движењето на жолтите елеци кое започна со протести во Франција во 2018 година. Напишан пред демонстрантите да почнат да ги блокираат патиштата во реалниот живот, ''Серотинин'' наскоро им се придружи на претходните романи на Уелбек, Платформа и Покорност кои критичарите ги нарекувале чудно пророчки.
Како и во многу други дела на Уелбек, раскажувачот е отуѓен, средовечен маж со црна смисла за хумор. Има вообичаени описи на секс без љубов, како и рана сцена на мастурбација, па дури и бестијалност.
3 Изданија
Првичното издание во Франција имало 320 000 примероци. Германското, италијанското и шпанското издание биле публикувани истиот месец. Книгата на македонски била издадена во март 2019 година. Англискиот превод треба да се појави во септември 2019 година.
4 Прием
Во Франција, ''Серотинин'' бил најпродавана книга во неделата кога била издадена. Во првите три дена биле продадени 90 000 примероци. И покрај тоа што Уелбек не дава интервјуа после пукањето во „Шарли Ебдо“ во 2015 година, изданието било сметано за национален настан, кое било во истиот месец кога тој го добил орденот Легија на честа.
Татијана Стефановска

Татијана Стефановска ― македонска поп-фолк пејачка.
1 Дискографија
1.1 Спотови
Спот, Година, Режисер
''Во ново руво'', 2009., -
'' Ти си ми во душава'', 2011., BOX production
''Битолчанка'', 2011., BOX production
''Менаџер'', 2011., BOX production
'' Џумбуш'', 2012., BOX production
'' Едно срце'', 2013., BOX production
'' Дарој свадбарски'', 2013., BOX production
'' Сè ќе сторам'', 2014., BOX production
'' Какво срце имаш ти'', 2015., BOX production
''Љубовна прашина'', 2017., Vesta Production
''Посебна'', 2017., ИН продукција
'' Си одам'', 2018., ИН продукција
''Избери'', 2020., Vesta Production
''На свадба ми дојдоа'', 2020., ИН продукција
''Песна е чарето'', 2025., АРТ студио
Краток спој

Краток спој, кратка врска или куршлус – несакан електричен спој во кој струјата има различен пат од оној кој е нормален за даденото електрично коло. Струјата на кратка врска обично е значително поголема од нормалната, што доведува до прегревање на спојното место, а заради тоа често и до пожари.
1 Причини
Причините за краток спој се различни. Може да биде откажување на компоненти заради различни причини, невнимание при ракување, допир со вода, допир на метални предмети со деловите на електричното кола, глодачи кои ја гризат изолацијата, итн.
2 Заштита
При краток спој на електричните инсталации доаѓа до проток на многу големи струи.
Осигурувачот тога треба да го прекине електричното коло и служи како заштита. Во спротивно, спроводниците се прегреваат и доаѓа до пожар. Друга заштита е изолацијата на жиците и заради тоа тие често имаат повеќеслојна изолација.
3 Струја на краток спој
Ако дојде до кратка врска на линиите за снабдување со електрична енергија или меѓу краевите на батериите, струјата на краток спој ќе биде исклучително голема и ќе биде ограничена само со внатрешниот отпор на батеријата или генераторот и електричните спроводници до местото на кратка врска.
Постојат четири струи на краток спој:
* Ударна струја на краток спој - I<sub>ud</sub>* Почетна струја на краток спој - I<sub>p</sub>* Струја на исклучување - I<sub>i</sub>* Трајна струја на краток спој - I<sub>t</sub>
Ударната струја на краток спој е најголема и таа е моментална максимална вредност. Таа е меродавна за пресметка на собирниците и изолаторите.
Почетната струја претставува вредност на краткиот спој на почетокот, чија максимална вредност е еднаква на максималната вредност на еднонасочната компонента на струјата. Оваа струја делува на загревање на спроводницитге и заради тоа е меродавна при изборот на изолаторите.
Струјата на исклучување е делотворна вредност на максималната струја по истекот на времето на исклучување потребно да реагираат елементите за приклучените делници во краток спој. Оваа струја е меродавна за избор на прекинувачот.
Трајната струја на краток спој претставува делотворна вредност на максималната струја на краток спој после исчезнување на еднонасочната компонента, кога доаѓа до стабилизација на напонот на мрежата.
4 Поврзано
* Електрична струја
Црква „Св. Троица“ - Буковски Ливади

Света Троица — главна црква во битолската населба Буковски Ливади, а воедно и парохиски храм на Буковската парохија.
1 Местоположба
Црквата е сместена на влезот во населбата Буковски Ливади. Околу црквата се сместени и новите гробишта на населбата.
Пред самата црква се наоѓа и мал параклис.
2 Галерија
3 Поврзано
* Битолско архијерејско намесништво
* Буковска парохија
* Буковски Ливади
Киселичка Пештера

Киселичка Пештера — пештера во Македонија. Се наоѓа во котлината Пијанец, во атарот на делчевското село Киселица. Пештерата се наоѓа на левата долинска страна на безимен поток, кој припаѓа на сливот на Киселичка Река, десна притока на реката Брегалница.
Главниот (горниот) влез се наоѓа на надморска височина од 770 м.
Киселичка Пештера претставува сложена пештера со гранеста шема на пештерските канали, а наместа и со лажна лавиринтска (анастомозна) шема, како резултат на исполнетоста на пештерските канали со седименти, при што истражените канали се всушност делови каде што пештерските седименти се еродирани. Пештерата има два влезни делови, горен и долен, кои се наоѓаат на вертикален отсек, на 10-15 м над речното корито. Горниот влез има елипсовиднаформа, издолжена вдолж пукнатина, со ширина од 4 м и висина од 3,7 м и има северозападна експозиција. Долниот влезен дел се наоѓа ~12 м југозападно и 4 м пониско од горниот и има западна експозиција. Се одликува со два влеза, помалиот има димензии од 1 х 0,8 м, додека поголемиот од 2,7 х 1,1 м. И двата влезни делови се откриени со ерозија на отсекот. Непосредно под горниот влез се забележуваат поголеми варовнички блокови откинати од отсекот.
Вкупната должина на картираните пештерски канали изнесува 108 м, со вертикална развиеност од 6 м. Во пештерата се издвојуваат и два пештерски канали со потенцијал за понатамошни истражувања, со што должината на истражени канали може да биде и поголема. Каналот во јужниот дел се стеснува како резултат на покриеност на ѕидовите со сливови, иако видливо е негово продолжение, додека во источниот дел се стеснува како резултат на исполнетост со глинести седименти. Речисинасекаде во пештерата, таванот на пештерските канали се одликува со парагенетска морфологија, формирана како резултат на корозија,која во фреатски услови (под вода) била насочена вертикално нагоре,како резултат на таложење седименти на подот. Наместа парагенетските форми се моделирани со кондензивна корозија. Ова е особено изразено во источниот дел, каде што се забележува активна кондензација во куполи и џебови на таванот. Во средишниот и во јужниот дел од пештерата се среќава вадозна морфологија, формирана со гравитациско течење на водата. Таа е помлада од парагенетската, која ја сече формирајќи помали кањонски канали по дното. Во деловите каде што е застапена вадозната морфологија, седиментите се целосно еродирани. Висината на пештерските канали е претежно помала од 1 м, а во деловите со куполеста морфологија се движи до 1,5 м. Најголема е кај горниот влез каде што достигнува до 3 м. Тоа се должи на покриеноста на тлото со пештерски седименти, поради што пештерските канали имаат поголема ширина од висина.
1 Поврзано
* Пештера (Киселица) — археолошко наоѓалиште кое се наоѓа во пештерата* Киселица
Печенези

Печенезите биле полуномадски народ од Средна Азија, кои говореле со јазик од групата на туркиски јазици. Тие биле асимилирани во средниот век.
1 Потекло и област
Печенезите се јавуваат во историски извори од 8 и 9 век. Тогаш се населиле во областите помеѓу долниот дел на Волга, Дон и Урал. Веќе од 9 и 10 век контролирале голем дел од југозападна Евроазија и Крим. Во тоа време, тие биле значаен фактор во областа, но како и повеќето номадски народи немале концепт на држава, а нивната организација се сведувала на случајни напади врз соседите. Покрај тоа, тие биле платеници за други сили. Според Константин Порфирогенит, Печенезите владееле со местото западно од реката Серет.
2 Сојуз со Византија и Бугарија
Во 9 век, Византија станала сојузник на Печенезите, користејќи ги за да се заштити од други поопасни племиња, како на пример од Унгарците или Варјазите. Византија го направила ова според римската политика, „раздели па владеј“, ги упатувала непријателите еден против друг.
Туркиското племе Узи ги протерало Печенезите од нивната татковина. Печенезите до 889 година биле туркани кон запад од Хазарите и Куманите, па Печенезите ги потиснале Унгарците западно од Днепар до 892 година.
Бојана Атанасовска

Бојана Атанасовска-Скендеровски, позната само како Бојана (родена на , ) - македонска поп пејачка и текстописец.
1 Животопис
Таа била водителка на емисијата Рифреш, а според неа, пеењето е уште еден предизвик за неа, и сака да проба нешто што отсекогаш го сакала.
Таа ја започнала нејзината кариера во 2003 со учеството во телевизиското шоу Плеј - потрага по ѕвезди. Нејзиниот прв сингл бил "Живеј со прашањето", со која настапи на финалето на оваа манифестација, на авторскиот двоец - Дарко Димитров (музика, аранжман и продукција) и Александар Принц (текст). Истата година таа настапила на Макфест во Штип со песната "Немам одбрана" и го освоила првото место. Во 2003 настапила на уште два натпревари, влашкиот натпревар "Fantana Di Malama" со песната "Ќе полудам" на влашки јазик, и натпреварот "Марко Поло" во Хрватска.
Бојана издала еден албум наречен "Целосно ти припаѓам". Во 2006, таа настапила на изборот за Евровизија со три песни, што предизвикало шпекулации дека натпреварот е наместен. Во финалето победила Елена Ристеска со песната "Нинанајна". Бојана издала и неколку дуети, вклучувајќи соработка со Ѓоко Танески и со црногорската група "No name" и песната "Моја мала".
Таа студирала на Универзитетот Американ Колеџ во Скопје.
Била автор и водителка на емисијата "Улица Македонија", која се емитуваше на Телевизија 24 а потоа на Алфа ТВ, која имаше 4 сезони, вкупно 99 епизоди.
2 Дискографија
2.1 Албуми
* Целосно ти припаѓам (2005)
* Во дилема (2008)
2.2 Синглови
* Живеј со прашањето
* Око мое
* Ќе полудам
* Отплакано најмило мое
* Немам одбрана
* Да ми паднеш и на колена
* Стара добра, боса нова (feat. Ѓоко Танески)
* Моја мала (feat. No name)
* Заљубена до крај
* Кон небото
* Дилема (feat. Роберт Билбилов & Тони Зен)
* Зборови
2.3 Спотови
Спот, Година, Режисер
''Око мое''''Стара нова боса нова'''' Заљубена до крај'''' Немам одбрана''''Кон небото''''Светлина на мојот пат''''Во дилема'', 2007
''Нема јас да сфатам'', 2008
''Зборови лажни'', 2008
''Победио си ти'', 2011., Дарио Јанковиќ
''Најмил мој'', 2015., Томато продукција
'' Овој миг'', 2016.
'' Круна'', 2020., Скендеровски Продукција
''Зад завесите'', 2022., ALEXANDER
'' Среќа и несреќа'', 2022., Billy D.
'' Море сокол пие'', 2022., Дарио Јанковиќ
''Докажи'', 2022., Александар Ристовски-Принц
''Заветна'', 2023., Бојана Скендеровски
''Лажни светови'', 2024., Бојана Скендеровски
''Запејте сите Ангели'', 2025., Бојана Скендеровски
3 Наводи
*
Џесика Палашоска

Џесика Палашоска е македонска поп-фолк пејачка.
1 Дискографија
1.1 Спотови
Спот, Година, Режисер
''Жена фатална'', 2011.
''Швалерка'', 2012.
''Ураган'', 2013.
''Професоре'', 2014.
''Паника'', 2015.
''Готово е'', 2015.
''Играј валкано'', 2016.
''Една е Македонија'', 2017., INTV
'' Слободна'', 2018.
2 Наводи
*
Црква „Св. Атанасиј“ - Жабени (возобновена)

Свети Атанасиј — возобновена манастирска црква на Жабенскиот манастир во битолското село Жабени, Македонија.
1 Местоположба
Црквата е сместена покрај регионалниот пат, која ја поврзува Битола со грчката државна граница. Во близина на возобновената црква се наоѓа археолошкото наоѓалиште Старо Жабени.
2 Галерија
3 Поврзано
* Битолско архијерејско намесништво
* Бистричка парохија
* Жабени
Даниела Темелковска

Даниела Темелковска ― македонска поп-фолк пејачка.
1 Дискографија
1.1 Спотови
Спот, Година, Режисер
''Јана убава'', 2007.
''Дај дај'', 2008., In production
''Играј сестро'', 2008., In production
''Што ми вреди'', 2009., Gurko
''Неосвоива'', 2009.
''Добра журка'', 2009., In production
'' Нема правила'', 2010.
''Рум дум дум'', 2011., In production
''Нема дилема'', 2012., In production
''Не се надевај'', 2013., In production
''Карамела'', 2015., In production
''K'смет'', 2017., In production
2 Наводи
*
Џејмс Нокс (велосипедист)

Џејмс Нокс (|James Knox; р. ) — британски професионален друмски велосипедист, кој вози за UCI World Tour екипата .
1 Ран живот
Пред да биде професионален велосипедист се занимавал со трчање. Го освоил националното крос-кантри првенство во 2009 година во неговата возрасна категорија.
2 Кариера
Во 2017 година, Нокс завршил втор на изданието под 23 години на класикот Лиеж-Бастоњ-Лиеж. Во септември истата година, објавиле дека Нокс ќе стане професионалец со екипата за сезоната 2018.
Во мај 2019 година бил именуван во почетниот состав за Џиро д’Италија 2019. Во август 2019 година бил вклучен во почетниот состав за Вуелта а Еспања 2019. Бил меѓу првите десет на две етапи пред крајот, кога загубил 11 минути на претпоследната етапа откако паднал ден претходно, поради што завршил на 11. место.
3 Достигнувања
;2012
: 8. Краен пласман Трка околу Велс за јуниори
::1. Етапа 4
;2013
: 3. Краен пласман Трка околу Велс за јуниори
::1. Планински пласман
::1. Етапа 1
::1. Етапа 4
;2014
: 9. Пиколо Џиро дел’Емилија
;2015
: 8. Трофео ПИВА
: 9. Класика Луле
;2016
: 4. Краен пласман Ронд де л’Изар
: 6. Краен пласман Мировна трка под 23 години
;2017
: 2. Лиеж-Бастоњ-Лиеж под 23 години
: 5. Краен пласман Ронд де л’Изар
: 6. Краен пласман Тур Алзас
: 8. Краен пласман Трка околу Хрватска
: 8. Краен пласман Тур де л’Авенир
: 8. Краен пласман Џиро дела Вале д’Аоста
;2018
: 1. Етапа 1 (ТТТ) Трка Адријатика Јоника
: 6. Краен пласман Тур де Валони
;2019
: 3. Краен пласман Трка Адријатика Јоника
: 8. Краен пласман Трка ОАЕ
: 10. Краен пласман Трка околу Полска
;2020
: 1. Етапа 1b (ТТТ) Сетимана Интернационале ди Копи е Бартали
: 7. Краен пласман Тирено-Адријатико
;2021
: 7. Трофео Лаигвелја
;2022
: 6. Краен пласман Трка околу Германија
3.1 Распоред на резултатите на етапните трки
Распоред на резултатите на големите трки
Голема трка, 2018, 2019, 2020, 2021
Џиро, —, СО, 14, 53
Тур, —, —, —, —
Вуелта, —, 11, —, 100
Распоред на резултатите на поважните етапни трки
Етапна трка, 2018, 2019, 2020, 2021
Париз-Ница, —, —, —, —
Тирено-Адријатико, —, —, 7, —
Волта а Каталуња, 78, 25, НСО, 34
Трка околу Баскија, СО, —, 14
Тур де Романди, СО, 14, —
Критериум ди Дофине, 79, —, 76, —
Тур де Свис, —, —, НСО, —
СО = се откажал; — = не учествувал; НСО = не се одржала
Обернберг на Ин

Обернберг на Ин — (|Obernberg am Inn) — гратче и општина во округот Рид во Инкрајс, Горна Австрија.
1 Географија
Гратчето е сместено во областа Инфиртел. Околу 9 % од земјиштето отпаѓа на шуми, а 48 % на обработливи површини.
2 Поврзано
* Инфиртел
3 Галерија
Пепел и дијамант (филм од 1958)

Пепел и дијамант (полски: ''Popiól i diament'') e полски филм од 1958 година, во режија на Анджеј Вајда, според сценариото на Јежи Анджејевски, засновано врз неговиот роман. Главните улоги ги толкуваат: Збигњев Цибулски, Ева Кжижовска, Вацлав Застжезински, Адам Павликовски и Богумил Кобјела. Во 1959 година, филмот ја освоил наградата ФИПРЕСЦИ на Филмскиот фестивал во Венеција, а во 1960 година бил номиниран за наградите на БАФТА во две категории.
1 Синопсис
Дејството на филмот се одвива на 8 мај 1945 година, кога Германија потпишува безусловна капитулација, но во Полска се води борба меѓу двете фракции на движењето на отпорот: демократското и комунистичкото крило. Покрај една капела, двајца припадници на Земската војска поставуваат заседа со намера да го убијат Шчука, секретарот на комунистичката партија (го игра Застжезински), но по грешка убиваат двајца работници. По убиството, тие одат во еден хотел, каде го среќаваат секретарот Шчука и така ја сфаќаат грешката. Младото момче, Маќеј Хелмицки (го игра Цибулски), цврсто одлучува да ја изврши својата задача и зема соба веднаш до собата во која е сместен Шчука. Во хотелот се одржува банкет во чест на победата над Германија на кој треба да присуствува и Шчука. Таму, Маќеј ја запознава келнерката Кристина (ја игра Кжижовска) и меѓу нив веднаш се јавува двострана привлечност. Маќеј ја кани Кристина во својата соба, но додека водат љубов, Маќеј размислува за убиството што треба да го изврши. Кога Шчука се враќа во неговата соба, Маќеј и Кристина излегуваат на прошетка низ градот, каде во една разурната капела ги здогледува телата на двајцата убиени работници. Потресен од глетката, Маќеј се колеба и не сака да ја изврши задачата, но неговиот соборец Анджеј (го игра Павликовски) му се заканува дека ќе биде прогласен за предавник. Во меѓувреме, војската заробува група борци на Земската војска меѓу кои и синот на Шчука. Во хотелот доаѓа еден офицер, кој го известува Шчука за неговиот син. Кога Шчука излегува од хотелот, Маќеј го следи и го убива, а потоа бега, но наидува на група војници кои смртно го рануваат. Со последните сили, Маќеј пристигнува на едно ѓубриште, каде умира.
Крајбрежна стража (филм од 2002)

Крајбрежна стража (корејски: 해안선) — јужнокорејски филм од 2002 година, во режија на Ки-дук Ким, кој е автор и на сценариото. Главните улоги ги толкуваат: Донг-ган Џанг, Јеонг-хак Ким, Џи-а Парк и Хае-џин Ју. На Филмскиот фестивал во Карлови Вари, филмот освоил три награди, меѓу кои и наградата на филмските критичари, ФИПРЕСЦИ.
1 Содржина
Околу брегот на Јужна Кореја е поставена бодликава жица заради одбрана од шпионите. Притоа, според воените прописи, секој што ќе се појави на морскиот брег ќе се смета за шпион и војниците го убиваат. Наспроти забраната, младите луѓе се собираат на брегот, се дружат и се опиваат. За време на ноќната стража, војниците Канг и Ким се караат со група млади луѓе. Неколку ноќи подоцна, младите повторно се собрани на брегот, а едно момче оди во забранетото подрачје, заедно со неговата девојка. Тогаш, Канг го убива момчето и добива наградно отсуство од седум дена. Меѓутоа, овој несреќен настан остава длабока трага врз Канг и врз девојката на убиеното момче.
Тензор

Тензор е вектор на одреден векторски простор и како математичка структура претставува обопштување на векторот. Тензорските величини се физички величини чија вредност зависи и од координатата. Математички се претставуваат со матрица.
Тензорот е физичка величина која е поврзана со еластичните, деформабилни особини на супстанците. Со тензорки величини се опишуваат векторските величини во анизотропна средина, како што е средината кај некубичните кристали. Тензорски величини се моментот на инерција, топлотната спроводливост, електричната спроводливост, дифузниот коефициент, показателот на прекршување и други.
Тензорското сметање е област на математиката која ги проучува тензорите и операциите со нив. Тензорското сметање ги опфаќа ''тензорската алгебра'' и ''тензорската анализа''. Се применува во геометријата, теориската физика, механиката и применетата механика. Заради својата едноставна симболика влегло како апарат во низа современи технички дисциплини.
1 Историски преглед
Зборот ''тензор'' го вовел Вилијам Роуан Хамилтон во 1846 година и со него ги опишал операциите норма во Клифордовата алгебра.
2 Дефиниција
Формална дефиниција:
:Тензор <math>(m,n)</math> во векторскиот простор <math>V</math> над полето <math>F</math> е линеарно пресликување <math> V \otimes ... \otimes V \otimes V^*\otimes ... \otimes V^* \longmapsto F</math> кое за домен го зема производот на векторскиот простор <math>V</math><math>m</math> пати и <math>n</math> пати производот на неговиот дуален векторски простор <math>V^*</math>. Просторот на сите тензори со степен <math>(m,n)</math> е <math>T^m_n(V)</math>.
Дефиниција на тензор при трансформација на полилинеарен функционал од еден во друг базис.
:Тензор <math>(p,q)</math> е полилинеарен функционал <math> \sum_{k,m,...} \sum_{t,u,...} \tau_i^k \tau_j^m \dots \sigma_t^r \sigma_u^s \dots a_{km...}^{tu...}</math> зададен со систем од <math>n^{p+q}</math> броеви, каде <math>\tau_j^i</math> и <math>\sigma_j^i</math> се елементи на матрицата на премин <math>\mathbb{S}</math> и <math>\mathbb{T}</math> од биортогонални базиси во нови базиси под услов да важи <math> \mathbb{S} = {\mathbb{T^{-1} </math>.
3 Примери
* Тензор со само една компонента е скалар и претставува тензор со ранг 0. Скаларот е ист во сите базиси.
Верица Пандиловска

Верица Пандиловска (р. во ) — македонска поп пејачка.
1 Животопис
Верица Пандиловска завршила нижо музичко училиште (отсек виоли­на), како и Средно музичко училиште (отсек соло-пеење). На музичката ака­демија продолжила со соло-пеење, а по две години отсекот го променила со теорет­скиот дел.
Нејзиното прво појавување било на премиерата на филмот „''Arizona Dream''“ во Универзалната сала во Скопје, каде таа ја отпеала традиционалната „''Калеш бре Анѓо''“.
Првата солистичка песна „''Вратете го богови''“ ја испеала на фестивалот Интерфест во Битола во 1994 година. Песната ја компонирал Драган Вучиќ, а за изведбата Верица била наградена како најдобар интер­претатор.
Следната година (1995), на Скопски фестивал отпеала песна од Љупчо Цветковски – ''Ти не разбираш'', која подоцна била прогласена за најс­лушана меѓу два фестивала. Следела пауза до 1999 година, кога на Макфест настапила со „''Без здив''“, песна од Тоше Поп-Симонов, во чие студио биле снимени и претходните две песни.
Следувале: ''Знаеш дека знам'' (Скопски фестивал 2000, награда за најдобар текст за Тоше Поп-Симонов) и ''Нема зошто'' (Макфест 2001, награда за интер­претација), по кое се дистанцирала од фестивалите.
По две години кариерата ја продолжила со хитовската ''Кучкин син'', а една годи­на подоцна, 2004/05 со ''Дај ми вино''. Следната ''Капка пот'' (автори: Владо Ја­невски и Дарко Димитров), била промовирана во јуни 2006 година, а ''Живо­тот е'' (композиторот Дејан Миличевиќ бил инспириран од шпанскиот мелос, додека текстот го напишала Калиопи) во јануари 2007.
За поголемиот дел од песните Пандиловска снимила спотови, кои ги режирале Тоше Поп-Симонов, Дејан Миличевиќ и 3Д продукција.
Во 2007 бил врвот на нејзината кариера со промоција на нејзиниот прв професионален албум „''Бело знаме''“ кој ги содржал националните хитови како „''Кучкин син''“, „''Без здив''“, „''Капка пот''“ и многу други.
2 Книги
* „Социо-емоционален развој на децата“ од предучилишна и училишна возраст
* Менталната хигиена во услови на Ковид-19 и глобална пандемија
* „Невербална комуникација“
* „Комуникациски вештини“
* „Комуникациски вештини“ (неформално образование)
3 Дискографија
3.1 Албуми
* Само за тебе
* Бело знаме
3.2 Спотови
Спот, Година, Режисер
'' Без здив '', 1999., Тоше Поп Симонов
'' Нема зошто '', 1999., Тоше Поп Симонов
'' Кучкин син '', 2003., Дејан Миличевиќ
'' Дај ми вино '', 2005., 3D Production
'' Капка пот '', 2006., Дејан Миличевиќ
'' Животот е... '', 2006., Дејан Миличевиќ
'' Бело знаме '', 2007., Дејан Миличевиќ
'' Цвеќе за извини '', 2007., Дејан Миличевиќ
'' Нема да остареш '', 2017, Дејан Миличевиќ
Црн мост (Битола)

Црн мост — мост на реката Драгор во Битола. Се наоѓа во горниот, западен дел на градот Битола, близу населбите Довлеџик, Девејани, Маџар Маало и Баир. Од Црн Мост низводно надолу започнува уреденото ѕиданот корито и кеј на реката Драгор низ Битола. Во неговата близина се наоѓа и затворот во Битола. Мостот е отворен за сообраќај на моторни возила и по него минува булеварот „1 Мај“. Од неодамна со градежни зафати е обновен и проширен. На 6 септември 1944 година, се случило бегството на политичките затвореници од Централниот областен фашистички затвор во Битола. Обласниот централен затвор бил отворен во јули 1942 година во близината на Црн Мост каде биле затворани политички затвореници од целата битолска околија.
ПУ „Крсте Петков Мисирков“ - Лажец

Основно училиште „Крсте Петков Мисирков“ (официјално: Подрачно основно општинско училиште „Крсте Петков Мисирков“ - Лажец; скратено: ПООУ „Крсте Петков Мисирков“) — подрачно основно училиште во селото Лажец, претставува единка на истоименото училиште од селото Бистрица, Општина Битола.
Училиштето е именувано по истакнатиот македонски филолог Крсте Петков Мисирков.
1 Местоположба
Објектот на училиштето се наоѓа во самото село Лажец, во непосредна близина на некогашниот задружен дом.
2 Градба
Објектот на училиштето е руиниран, при што најголем проблем претставува покривот на градбата. Покрај покривот, училиштето се соочува со проблеми во инвентарот и во внатрешноста на објектот.
Во март 2019 година била извршена замена на печката за дрва, која се користи за загревање на училиштето. Воедно, отпочнале и активности за санација на покривната конструкција.
3 Настава
Во училиштето се изведува настава од прво до петто одделение и наставата се изведува на албански и македонски наставен јазик.
4 Галерија
Кримски мост

Кримски мост (руски: ''Крымский мост'', ИПА: [krɨmskʲij most]) — премостување на Керчкиот проток помеѓу Азовското и Црното Море со два паралелни мостови изградени од страна на Руската Федерација за поврзување на Керчкиот полуостров на полуостровот Крим на запад со Таманскиот полуостров во Краснодарски крај на исток на копното во Русија. Комплексот на мостот обезбедува врска на патниот и железничкиот сообраќај (вториот сѐ уште е во изградба) помеѓу Крим и остатокот од Русија. Со должина од 18,1 км (11,2 милји), се смета за најдолг мост во Русија и во Европа.
Првичните идеи за изградба на мостот датираат од 1903 година, а конкретното планирање на мостот започнало во 2014 година, по руската анексија на Крим. Во јануари 2015 година, мултимилионскиот договор за изградба на мостот му беше доделен на Стројгазмонтаж на Аркадиј Ротенберг. Изградбата на мостот започна во мај 2015 година; патниот мост беше отворен на 16 мај 2018 година [6], додека завршувањето на железничката врска е закажано за 2019 година. [18]
Мостот бил наречен на Кримски мост според онлајн гласање во декември 2017 година, додека "Мостот Керч" и "Мостот за повторно обединување" биле вториот и третиот најпопуларен избор.
Синиот мост

Синиот мост (англиски:Blue bridge ) е историски мост во Амстердам , Холандија преку реката Амстел. Тој ја поврзува областа на Рембрандплеин со областа Ватерлоплеин, и лежи на југ до станбениот комплекс Стопера .
Мостот го должи своето име на дрвниот "син мост" кој бил таму од околу 1600 година, но повеќе не постои и кој бил насликан во карактеристичното сино на холандското знаме . Мостот задржал името по 1883 година, кога било заменето со распон на нов мост, кој е инспириран од архитектурата на неколку мостови над Сена во Париз .
Камениот мост има три отвори за бродови и е богато украсен. Основите се формираат како лакови на бродовите и на врвни столбови со лист-мотиви, маски и конечно Империјалистичката кралска круна на Австрија, исто така е присутна на грбот на градот. Исто така, столбовите на фенерите имаат украсни украси и самите фенери повторно се во облик на круни. Мостот носи пат кој исто така се користи од страна на трамваите .
1 Во културата
Насловот на AF Th. Контроверзниот роман на ''Де де Шлаг ом де Блаулбруг,'' ван дер Хајден , се однесува на овој мост.
Семиноли (филм)

Семиноли (англиски: ''Seminole'') - американски филм од 1953 година, во режија на Бад Боутихер (Budd Boeticher), според сценариото на Чарлс К. Пек Јуниор (Charles K. Peck Jr.), засновано врз неговиот расказ. Улогите ги толкуваат: Рок Хадсон (Rock Hudson), Барбара Хејл (Barbara Hale), Ентони Квин (Anthony Quinn), Ричард Карлсон (Richard Carlson), Хју О'Брајан (Hugh O'Brian), Расел Џонснон (Russell Johnson) и Ли Марвин (Lee Marvin). Филмот е посветен на борбата на Семинолите, најспецифичното индијанско племе во Северна Америка и единственото племе во САД кое официјално не капитулирало. Притоа, режисерот се однесува афирмативно кон нивната борба за слобода. Филмот се одликува со раскошна визуализација во која се искористени автентичните локации во Флорида, а посебна вредност се компактната приказна и глумачките ѕвезди: младиот Рок Хадсон ја игра својата прва главна улога; мала, епизодна улога има идната голема ѕвезда, Ли Марвин; а Ентони Квин е одличен во улогата на Оскеола.
1 Синопсис
Дејството на филмот се одвива во 1835 година, во Флорида. Поручникот Ланс Калдвел (го игра Хадсон) е изведен пред воен суд и обвинет за предавство и за убиство. На судењето, тој раскажува што се случило: По завршувањето на школувањето на академијата Вест Поинт, тој се враќа во родната Флорида во која штотуку почнуваат непријателствата меѓу белите доселеници и индијанското племе Семиноли, предводени од главатарот Оскеола (го игра Квин). Калдвел ја посетува својата младешка љубов, Ревер (ја игра Хејл), која во меѓувреме се вљубила во Оскеола. Иако Оскеола сака мир, заповедникот на военото утврдување, мајорот Деган, сакајќи да добие унапредување во службата, наредува напад врз селото на Индијанците. По тешко и бавно пробивање низ мочуриштето, војниците успеваат да стигнат во индијанското село и во текот на ноќта ненадејно го напаѓаат селото. Меѓутоа, Индијанците во меѓувреме се скриле во шумата, а потоа ги напаѓаат војниците и им нанесуваат тешки загуби. Во борбата е ранет и Калдвел, но него го спасува Оскеола. Индијанците го земаат Калдвел со себе и го лечат, а дури тогаш тој дознава дека главатарот Оскеола е неговиот другар Џон, кој поради своето полуиндијанско потекло, наместо да се запише на воената академија, им се приклучил на Семинолите. Откако успева да се спаси, мајорот Деган ја наговара Ревер да го донесе Оскеола во тврдината за да преговараат за мир. Меѓутоа, кога пристигнуваат Оскеола и Калдвел, мајорот Деган наредува да се претепа и затвори главатарот, а Калдвел е ставен во домашен притвор. Ноќта, Индијанецот Каџак влегува во тврдината, убива еден стражар, а потоа се обидува да го убие Оскеола. Во истото време, еден војник му дозволува на Калдвел да го посети главатарот. Така, почнува борбата меѓу Оскеола и Калдвел против Каџак при што Оскеола умира, а Каџак успева да побегне. Иако ја раскажува својата приказна, сите докази се против Калдвел и воениот суд го осудува на смртна казна. Меѓутоа, токму кога треба да биде погубен, Семинолите ја опколуваат тврдината. Тогаш, Каџак признава дека тој го убил стражарот, потоа Семинолите го земаат телото на Оскеола, а Калдвел е ослободен од обвинението.
Роберт Керзон

Роберт Керзон (Robert of Courçon, de Curson, или Curzon) (околу 1160/1170 - 1219) бил англиски кардинал на Римокатоличката црква.
1 Животопис
Роден бил во Англија некое време помеѓу 1160 и 1170 година, член на едно англо-норманско семејство со потекло од селото Нотр-Дам-де-Корзон во Нормандија. По учењето во Оксфорд, Париз и Рим, тој станал канцелар на Универзитетот во Париз во 1211 година. Следната година, тој станал кардинал на Сан Стефано Ротондо. Во 1213 година, тој бил назначен за папски легат за да проповеда за крстоносна војна, а во 1215 година бил поставен на чело на комисија за испитување на грешките што преовладувале на Универзитетот во Париз. Учествувал во папската конклава од 1216, која го избрала папата Хонориј III.
Тој активно учествувал во походот против ерес во Франција и ја придружувал војската на Петтата крстоносна војна во Египет како легат на папата Хонориј III.
Починал за време на Опсадата на Дамиета во 1219 година, и бил погребан во Дамиета.
2 Дела
Тој е автор на неколку дела, вклучувајќи и ''Summa'' посветена на прашањата на законот за канони и етика.
Тој бил вмешан во работите на Универзитетот во Париз, среде забуната што произлегла од воведувањето на арапски преводи на Аристотел, по што напишал неколку рпреводи.
3 Наводи
4 Библиографија
**Denifle, Chartul. Univ. Paris, I (Paris, 1889), 72, 78
*De Wulf, Hist. of Medieval Phil., tr. Coffey (New York, 1909), 252.
*
Чифте мост

Мостот Чифте (турски: ''Çifte Köprü'') — име за два мали соседни историски мостови во провинцијата Артвин, североисточна Турција.
Мостовите се наоѓаат во близина на Архави со координати .. Под нив поминуваат две мали реки, Камилат и Согуџак. Мостовите не носат никаков натпис кој укажува кога биле изградени. Научниците проценуваат дека биле изградени во текот на XVIII век, за време на Отоманското Царство..
Двата мостови се наоѓаат еден до друг, и имаат должина од 35,50 м и ширина 2,80 м. Тие биле подложени на реставрација во 2002 година. Поради нивната архитектонска структура и ограничена ширина, мостовите се користат само од пешаци
Наташа Малинкова

Наташа Малинкова — македонска поп пејачка.
1 Дискографија
1.1 Спотови
Спот, Година, Режисер
'' Ранета '', 2009., Томато продукција
'' Залудно е се '', 2010.
'' Далеку од тебе'', 2010.
'' Грешка '', 2011.
'' Едно си ти '', 2015.
'' Hey Mamma '', 2017., Даниел Јовески
'' Еуфорија '', 2018., Pinestel production
'' Ако грев е што те сакам '', 2018., Vesta Production Team
'' Кога не си ти до мене '', 2019., Pinestel production'' Се што ми зема '', 2020., Владислав Гавриловски
'' Немам зборови '', 2021.
Мост на Свети Сервацио

Мост на Свето Сервацио (или мостот Свети Серватиус ) е заоблен каменов пешачки мост преку реката Mеза во Мастрихт, Холандија. Именуван е по Свети Сервациј, првиот епископ на Мастрихт, и покрај тоа што во голема мера е повторно изграден по Втората светска војна, е наречен најстар мост во Холандија.
Бета пропелер

Бета пропелер — вид на белковинска (белковинска) архитектура која се одликува со 4 до 8 високо симетрични бета плочи во форма на перки од пропелер, кои се организирани тороидално околу една централна оска. Сите бета плочи заедно образуваат активно место во форма на инка.
1 Структура
Кај бета пропелерот обично секоја од бета плочите има четири антипаралелни β-нишки, распоредени во бета-цик-цак мотив. Бета нишките се свиени, така што првата и четвртата нишка се поставени речиси нормално една на друга. Постојат пет класи на бета пропелери, од кои секоја е со исклучително симетрична структура, со 4-8 бета плочи, кои заедно формираат централен тунел што дава псевдосиметрични оски.
Активното место за врзување на лиганд се формира на еден од краевите на централниот тунел од страна на петелки меѓу поединечните бета нишки, додека белковина-белковина интеракции можат да се јават на различни места од доменот. Во зависност од пакувањето и наклонот на бета плочите и бета нишките, бета пропелерот може да има централен џеб наместо тунел.
Структурата на бета прополерот е стабилизирана главно преку хидрофобните интеракции на бета плочите, додека водородните врски помеѓу C- и N-терминалните бета плочи може да дадат дополнителна стабилност. На овој начин се затвора кругот, што може да биде дури и со посилни врски кај пропелерите со 4 перки преку дисулфидна врска. Во барем еден случај, било покажано дека јоните ја зголемуваат стабилноста, на тој начин што се врзуваат длабоко во централниот тунел на бета пропелерот.
Алексеј Г. Мурзин има предложено геометриски модел за опишување на структурните принципи на бета пропелерот. Според овој модел, бета пропелерот со седум перки е најпогодниот аранжман од геометриска гледна точка.
И покрај тоа што по природа претставува високо сочувана белковинска структура, постојат бета пропелери кои се познати по својата пластичност. Евидентирани се бета пропелери кои во склоп на своите бета плочи можат да акомодираат и други белковински домени. Постојат и белковини кај кои бројот на бета нишките, во склоп на бета плочите на бета пропелерот, може да варира и да биде помал или поголем од четири.
2 Функција
Функцијата на бета пропелерот варира врз основа на бројот на „перките“. Бета пропелерите со четири перки главно имаат улога на транспортни белковини и конформација која е погодна за врзување на одреден супстрат. Бета пропелерите со пет перки можат да бидат трансферази, хидролази и белковини кои врзуваат шеќери. Бета пропелерите со шест или седум перки имаат многу поширок спектар на функции во споредба со претходните. Овие функции можат да вклучуваат: врзување на лиганди, хидролази, лиази, изомерази, сигнални белковини, структурни белковини и оксидоредуктази.
3 Наводи
4 Дополнителна литература
* Branden C, Tooze J. (1999). ''Introduction to Protein Structure'' 2nd ed. Garland Publishing: New York, NY.
Пон неф

Пон неф (|Pont Neuf, "Нов мост" – најстариот мост на Сена во Париз. Неговата изградба почнала во 1578, а завршила во 1607 година. Денес е еден од симболите на Париз.
Мостот е долг 280 m и се состои од два распона. Првиот се состои од пет лака и го спојува левиот брег со островот Сите, додека другиот се состои од седум лака и го спојува островот со десниот брег.
Името ''Пон неф'' (Нов мост) му било дадено за да се разликува од постарите мостови на кои од двете страни имало куќи. Од 1889 година е на списокот на историски споменици на Француското министерство за култура.
1 Галерија
''Пред 1900''''После 1900''''Погледи на мостот''
Допирот на злото (филм од 1958)

Допирот на злото (англиски: ''Touch of Evil'') - американски филм од 1958 година, во режија на Орсон Велс (Orson Welles) кој е автор и на сценариото, засновано на романот „Значка на злото“ (Badge of Evil) на Вит Мастерсон (Whita Mastersona). Улогите ги толкуваат: Чарлтон Хестон (Charlton Heston), Џенет Леи (Janet Leigh), Џозеф Калеја (Joseph Calleia), Аким Тамироф (Akim Tamiroff), Марлен Дитрих (Marlene Dietrich) и За За Габор (Zsa Zsa Gabor). Филмот е познат по еден од највпечатливите воведи во историјата на американската кинематографија, кој трае три минути и десет секунди. За тоа време, без монтажен рез и со музиката на Хенри Манцини се прикажани настаните кои се склучни за приказната во филмот. Познато е дека вовоедната секвенца се снимала повеќепати, а завршната верзија била снимена дури кон крајот на ноќта, по повеќечасовно снимање. Овој филм е еден од најценетите во опусот на Орсон Велс и е многу ценет од критичарите и од режисерите Франсоа Трифо, Жан-Лик Годар, иако бил лошо прифатен од публиката. Како еден вид реинтерпретација на елементите од „филм ноар“, „Допирот на злото“ е емотивна и симболична приказна и вистинска визуелна бравура, со минуциозна режија и со учество на повеќе филмски ѕвезди. Орсон Велс го глуми шефот на полицијата Квинлан, но благодарение на шминката, тој е речиси непрепознатлив. Во 1998 година била снимена продолжена верзија на филмот, во која монтажерот Валтер Мурх го додал претходно снимениот материјал и ја добил наградата на Здружението на њујоршките филмски критичари.
1 Синопсис
Високиот службеник во владата на Мексико, Рамон Мигел Варгас (го игра Хестон) ужива во медениот месец со својата сопруга, Американката Сузан (ја игра Леи). Нивниот бакнеж во еден мал град на мексиканско-американската граница го прекинува експлозијата на автомобилот во кој се наоѓа еден градски моќник. Станува збор за вешто испланирано убиство, а истрагата ја презема локалниот шеф на полицијата Хенк Квинлан (го игра Велс). Бидејќи злосторството се случило на границата, нему му се приклучува и Варгас, кој сака да ја открие мрежата на трговците со дрога. Меѓутоа, Варгас станува мета на Квинлан, кој соработува и со гангстерот Џо Гранди (го игра Тамироф) со цел да го оневозможи својот мексикански колега...
Варадински мост

Варадински мост е назив кои се користи за повеќе мостови на Дунав кои се простирале помеѓу Нови Сад и Петроварадин.Мостот бил изграден во 2000 година, откако претходниот мост (мостот Маршал Тито, бил преименуван во мостот Варадин во 1991 година) и бил уништен за време на бомбардирањето на НАТО на 1 април 1999 година.
Судски мост (Битола)

Судски мост или Мост кај Интифа — железен мост на реката Драгор во Битола.
Се наоѓа во централниот дел на градот Битола. Тој е еден од деветте железни мостови кои пристигнале од Германија како репарација од Првата светска војна. Името „Судски мост“ го добил заради близината на судските згради кои се наоѓаат на левиот брег на реката. За името пак „Мостот кај Интифа“, не се знае дали е добиено по библиотеката Интифа која била во склоп на вакафот на Исак Челеби џамија исто така на левиот брег на реката, или по истоимената кафеана на десниот брег.
Мостот е еднонасочен за сообраќај на моторни возила, а од двете страни има тесни тротоари по кои се движат пешаците.
Ријалто (мост)

Мостот Ријалто (италијански: ''Ponte di Rialto'', венецијански: Ponte de Rialto) — најстариот од четирите мостови кои се наоѓаат на Големиот канал во Венеција, Италија. Изграден е помеѓу 1588 и 1591 година. Мостот е еден од важните симболи на Венеција.
1 Историја
Првиот сув премин на Големиот канал бил понтонски мост изграден во 1181 година од Николо Баратиери. Тој бил наречен ''Понте дела Монета''.
Развојот и важноста на пазарот Ријалто на источната страна го зголемил сообраќајот на мостот, кој бил заменет во 1255 година со дрвен мост. Оваа структура имала две наклонети рампи со подвижен централен дел и кој можел да се подигне за да се овозможи поминување на високи бродови. Врската со пазарот на крајот довело до промена на името на мостот. Во текот на првата половина на 15 век, по должината на страните на мостот биле изградени два реда продавници. Ов донело приход во државната каса, што помогнало да се одржи мостот.
Одржувањето било од витално значење за дрвениот мост. Тој бил делумно изгорен во револтот предводен од Бајмонте Типоло во 1310 година. Во 1444 година, мостот се срушил поради тежината на толпата што ја гледала парадата на чамците и повторно се срушил и во 1524 година.
Идејата за обнова на мостот но овој пат со употреба на камен најпрво била предложена во 1503 година. Неколку проекти биле разгледани во наредните децении. Во 1551 година, властите побарале предлози за обновување на мостот Ријалто. Плановите биле понудени од познати архитекти, како што се Јакопо Сансовино, Андреја Паладио и Џакомо Бароци да Вињола, но сите предложиле класичен пристап со неколку сводови, што било оценето како несоодветно за ситуацијата. Микеланџело, исто така, се сметал за дизајнер на мостот.
Овој камен мост, единствен распоред дизајниран од Антонио да Понте, конечно бил завршен во 1591 година. Сличен бил на дрвениот мост што претходно постоел. Две наклонети рампи доведуваат до централен трем. На двете страни од тремот, покриените рампи носат редови на продавници.
Денес мостот е една од врвните туристички атракции во Венеција.
Страде Бјанке 2019

Страде Бјанке 2019 — 13. издание на велосипедската еднодневна трка Страде Бјанке, која се одржала на 9 март како петти настан во сезоната на Светската турнеја.
Била освоена од Жилијан Алафилип пред Јакоб Фуглсанг. Ваут ван Ерт бил трет и со тоа го заокружил подиумот.
1 Рута
Рутата била идентична од изданието во 2018 година, содржејќи 63 километри патишта од чакал распределени во 11 сектори, додека вкупната должина на трката била 184 километри.
+ Сектори (делови на ''it'')
Бр., Име, Оддалеченост од, Должина(км), Категорија
Почеток(км), Цел(км)
1, Видрита, 17,6, 160,3, 2,1
2, Бањаја, 25, 153,2, 4,7
3, Ради, 36,9, 142,7, 4,4
4, Ла пјана, 47,6, 130,9, 5,5
5, Лучињано, 75,8, 96,3, 11,9
6, Пјеве а Салти, 88,7, 87,3, 8,0
7, Сан Мартино ин Гранија, 111,3, 63,2, 9,5
8, Монте Санте Мари(''Сеторе Канчелара''), 130, 42,5, 11,5
9, Монтеаперти, 160, 23,6, 0,8
10, Коле Пинѕуто, 164,6, 17, 2,4
11, Ле Толфе, 171, 11,9, 1,1
2 Екипи
Бидејќи трката била додадена на Светската турнеја во 2017 година, сите UCI World Tour екипи биле поканети на трката, но не биле обврзани да учествуваат. Сепак, сите осумнаесет екипи избрале да настапат на трката, како во 2017 и 2018 година. Дополнително, три професионални континентални екипи се натпреварувале со што се заокружила главната група од 21 екипа.
3 Поредок
3.1 Завршен пласман
Опсада на Дамиета (1249)

Опсадата на Дамиета од 1249 била дел од Седмата крстоносна војна.
Луј IX од Франција стигнал во Дамиета во 1249 година. Египет, според Луј, обезбедува база од која ќе го нападне Ерусалим, а египетското богатство и снабдување со жито ќе ги одржуваат крстоносците снабдени. На 6 јуни Дамиета била заземена со мал отпор од Египќаните, кои се повлекле до Нил. Луис успеал да изгради простор за целиот камп за крстоносците со дрво од 24 заробени египетски катапулти. Поплавата на Нил, сепак, не била земена предвид, и наскоро Луј и неговата војска биле опколени со вода во Дамиета шест месеци, каде што витезите седеле и уживале во пленот на војната. Луј го игнорирал договорот склучен за време на Петтата крстоносна војна дека Дамиета треба да се даде на Кралството Ерусалим, сега мала заедница во Ако, но тој воспоставил архиепископија таму (под надлежност на латинскиот патријарх Ерусалимски) и го користел градот како база за директни воени операции против муслиманите во Сирија.
1 Наводи
Интегра

Интегра — македонска конзервативна политичка партија со демохристијанска идеологија со десничарска ориентација. Основните заложби ѝ се возвраќање на основните човекови вредности, промовирање на семејните и традиционални вредности, чување на македонскиот национален идентитет, материјлна благосостојба и квалитет на животот.
Иницијативата за формирање на Интегра е од активисти и поединци. Членка е на Институтот за доблесна и вредносна политика.
Како надворешен член на Европското Христијанско Политичко Движење преку политичката група на Коалицијата на Конзерватори и Реформисти во Европскиот Парламент.
На парламентарните избори во 2020 година, партијата освојила 12.291 гласови или 1.35% од гласовите. но не освојила пратенички мандат.
На парламентарните избори во 2024 година, партијата учествувала во коалиција "Храбро за Македонија" предводена од ГРОМ, со кои освоиле 4522 гласа, односно 0.46% од гласовите.
1 Организација
Прв човек во партијата е Љупчо Ристовски. Регистрирана е на 9 март 2019 година.
2 Поврзано
* Список на политички партии во Македонија
* Политика на Македонија